  Туспуктэм: Удмуртиысь тазалыкез утёнъя министерстволэн пресс-службаез Анжелика Тихонова корреспондент 2022-тӥ арын куарусёнозь Удмуртиысь эмъюртъёсы эшшо 62 санитар автомобильёс вуозы. Выль «Лада Гранта» машинаос вуж УАЗ-ёсты воштозы. Со сярысь элькунысь тазалыкез утёнъя министерстволэн пресс-службаез ивортӥз. Выль машинаосты 21 эмъюртъёсы келялозы: Алнашысь, Балезиноысь, Вавожысь, Гракысь, Дэбесысь, Дэриысь, Эграысь, Каракулиноысь, Кезысь, Киясаысь, Красногорскысь, Пичи Пургаысь, Можгаысь, Сьӧлтаысь, Сюмсиысь, Уваысь, Шарканысь, Юкаменскысь, Якшур-Бӧдьяысь ёрос эмъяськонниосы но Сарапулысь кар но нылпи эмъюртъёсы. « Балезино ёрос Удмуртиын одӥгез тужгес бадӟымез луэ. Милям 30 фельдшер-акушер пунктъёс, тужгес кыдёкысяз, Серьгино гуртэ, 80 иськем пала. Модернизация программалы луыса ми автопаркмес 80 процентлы выльдӥм ини! Кыдёкын интыяськем амбулаториосын но фельдшер-акушер пунктъёсын ужась эмчиослы но фельдшеръёслы нимаз машинаос висъяны быгатӥм. Куать выль машинаос басьтӥм ини, эшшо кыксэ возьмаськом » Вадим Ромашов, Балезино ёрос эмъюртысь валтӥсь эмчи Машинаосты «Здравоохранение» йӧскалык ӵектослэн «Модернизация первичного звена здравоохранения» улосвыл программаезъя басьтозы. Тодэ вайытом, инвожое Удмуртие укмыс санитар машинаос вуизы вал. Тегъёс: автомашинаос Тазалык Удмуртия йӧскалыкӵектосъёс эмъяськонниос  